|  |  |
| --- | --- |
|  |  |
| Kadi Adson  Riigi Kinnisvara AS  Kinnisvarahaldur  [kadi.adson@rkas.ee](mailto:kadi.adson@rkas.ee)  Riigi Kinnisvara AS  [info@rkas.ee](mailto:info@rkas.ee) | 19.03.2018 nr 7.2-2.1/5148-1 |

Teatis kavandatavast haldusaktist

Päästeameti Põhja päästekeskus teostas 01.03.2018 paikvaatluse Pirita päästekomando hoones aadressil Kloostrimetsa tee 22 ,Tallinn, Harju maakond, mille käigus tuvastati tuleohutusnõuete rikkumised, mis on kirjeldatud paikvaatluse protokollis nr 7.2-5.2/699-1.

Avastatud õigusrikkumiste kõrvaldamiseks kavandatakse anda Riigi Kinnisvara AS-le alljärgnevad ettekirjutused:

1. **Varustada kogu hoonet hõlmav tulekahjusignalisatsioonisüsteemiga.**

***Põhjendus:*** *tuleohutusülevaatuste käigus tuvastati, et hoones ei ole paigaldatud* *tulekahju-signalisatsioonisüsteemi tulekahjuandurid garaažis, voolikute remondi ruumides (voolikubaas), ATS keskseade asukohas, koridoris, pööningu osas ( ATS paiknemisskeemi järgi ruumides nr11-20.*

*Vabariigi Valitsuse 07.01.2013 määruse nr 1 „Nõuded tulekahjusignalisatsioonisüsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 5 p 3 kohaselt hoonele projekteeritakse üldjuhul kogu hoonet hõlmav tulekahjusignalisatsioonisüsteem. Kui tulekahjusignalisatsioonisüsteem ei hõlma hoonet kogu ulatuses, siis peab olema tulekahju korral tagatud kõigi ohus olevate isikute teavitamine.*

**Alus:** Vabariigi Valitsuse 07.01.2013 määruse nr 1 „Nõuded tulekahjusignalisatsiooni-süsteemile ja ehitised, kus tuleb automaatse tulekahjusignalisatsioonisüsteemi tulekahjuteade juhtida Häirekeskusesse“ § 5 p 3;

Siseministri määruse nr 17 „Ehitisele esitatavad tuleohutusnõuded ja nõuded tuletõrje veevarustusele“ §29 lg 1 p5

**Täitmise tähtaeg**: 31.12.2021

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

**2. Tagada, et teine evakuatsioonitrepikoda moodustaks omaette tervikliku tuletõkkesektsiooni.**

***Põhjendus:*** *Haldusmenetluse käigus teostatud paikvaatlusel tuvastati, et hoones ei moodusta teine evakuatsioonitrepikoda omaette tuletõkkesektsiooni.*

*Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2 kohaselt peab enne käesoleva määruse jõustumist õiguslikul alusel ehitatud ehitis, mida kasutatakse ehitisele ettenähtud kasutamisotstarbe kohaselt, evakuatsioonile kehtestatud nõuete osas vastama käesoleva määruse §-des 29, 30, 32 ja 33 ning 6. peatükis sätestatud nõuetele, arvestades § 3 lõikes 4 sätestatut. Sama määruse § 41 lg 2 kohaselt peab evakuatsiooni tagamiseks hoones olema selle kasutamisviisile, ruumide kasutamise otstarbele ning kasutajate arvule ja nende liikumisvõimekusele vastav arv sobiva paigutusega kergesti läbitavaid väljumisteid, evakuatsiooniteid ja -pääse ning nõutud tuletõkkesektsioone. Evakuatsiooniaeg peab olema hoone kasutajate ohutuks evakuatsiooniks piisav. Sama määruse § 12 lg 6 p 2 kohaselt eraldatakse hoone või selle osa kasutusotstarbest lähtuvalt omaette tuletõkkesektsiooniks evakuatsioonitrepikoda. Võimaliku tulekahju korral ei ole suitsu ja tule levik evakuatsioonitrepikotta takistatud ning antud trepikoda ei saa enam kasutada ohutult evakueerumiseks.*

**Alus:** Siseministri 30.03.2017 määrus nr 17 „Ehitisele esitatavad tuleohutusnõuded ja nõuded tuletõrje veevarustusele“ § 55 lg 2; § 41 lg 2; § 12 lg 6 p 2

**Täitmise tähtaeg:** 31.12.2021

**Koos ettekirjutusega kavandatakse anda sunniraha hoiatus:** juhul, kui käesolevat ettekirjutust ei täideta tähtajaks, rakendab haldusorgan tuleohutuse seaduse § 40 alusel adressaadi suhtes sunnivahendit - **sunniraha 1000,00 (üks tuhat) eurot.**

Haldusmenetluse seaduse § 40 lg 1 alusel on Teil õigus esitada asja kohta oma arvamus, selgitused ja vastuväited. Palume Teil selgitused ja vastuväited kavandatavate ettekirjutuste ja tähtaegade osas esitada **hiljemalt 23.03.2018.** Päästeameti Põhja päästekeskuse postiaadressile [pohja@rescue.ee](mailto:pohja@rescue.ee) või e-posti aadressile [juri.marinets@rescue.ee](mailto:juri.marinets@rescue.ee). Kui määratud tähtajaks Teie vastust meie kavandatavate haldusaktide kohta meile ei laeku, loeme, et Teil ei ole asja kohta vastuväiteid.

Lugupidamisega

(allkirjastatud digitaalselt)

Juri Marinets

Ohutusjärelevalve büroo juhtivinspektor

Põhja päästekeskus

+372 526 0518

e-post [juri.marinets@rescue.ee](mailto:juri.marinets@rescue.ee)